《痴人》
宋代·林希逸

痴人多见算穷通，我亦痴人却耐穷。幸有读书閒日子，何曾问命老星翁。

岂能忘世差无欲，纵似谈禅不落空。千载英豪皆可数，未知约略与谁同。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。